  Анжелика Тихонова корреспондент Йӧскалык ужъёсъя федерал агентство Быдӟым Атыкай ож аръёсы совето калыклэн геройлыкезлы, лулчеберетъя пӧртэмлыкезлы но огазе луэмезлы сӥзем интерактивной адӟытонэз кылдытонэ пыриськыны ӧте. Со сярысь Удмуртиысь йӧскалык политикая министерстволэн «ВКонтакте» мерлыко вотэсысь огиназ ивортэмын. Адӟытонлэн ужпумез - ож аръёсты Совето Союзысь пӧртэм выжыысь адямиослэн адӟонзы пыр возьматон. Озьы ик вераны, кызьы йӧслык лулчеберетлэн дунлыкъёсыз секыт ож аръёсы адямиослы кужым, батырлык но чидан сётӥзы.  Адӟытонэ туспуктэмъёсты но видеоматериалъёсты, Быдӟым Атыкай ож аръёсысь йӧслык геройёслэн улон сюрессы сярысь ивортонъёсты, адӟытонлэн темаезлы тупась истори хроникаосты (йӧслык соединениос но частьёс, йӧслык гуртъёсын ож аръёсы пусйымон ужрадъёс сярысь), адӟытонлэн темаезъя чеберлыко произведениосты (кылбуръёсты, веросъёсты но мукетъёссэ) возьмало. Ужъёсты 30-тӥ оштолэзёзь yuminnaz@yandex.ru электрон почтае кутозы. Гожтэтэз одно ик «интерактивная выставка» шуыса пусйыса келяно. Ужъёслы куронъёсын пыр-почгес  тодматскыны луэ. Пусъём, Россиын Буре ваён но данлык арлы тупатэм адӟытонэз, Йӧскалык ужъёсъя федерал агентство Москвалэн кивалтэтэз юрттэмен ортчытэ. Тодэ вайытом, Удмуртиысь Калыкъёслэн эшъяськон юртсы электрон «Быронтэм полк» кылдытонэ пыриськыны ӵектэ. Тегъёс: Мерлык Ижкар Удмуртия ВормонНунал БыдӟымАтыкайож йӧскалыкполитика  